10 Eye wòyɔ efe nusrɔ̃la wuieveawo, eye wòna ŋusẽ wo ɖe gbɔgbɔ makɔmakɔwo dzi, bene woanya wo, eye woada dɔléle kple lãmegbegblẽ ɖe sia ɖe fomevi.2 Apostolo wuieveawo fe ŋkɔwoe nye esiawo: Gbã la, Simon si woyɔna be Petro, kple nɔvia Andrea; Yakobo, Zebedeo vi, kple nɔvia Yohanes;3 Filipo kple Bartolomeo; Toma kple Mateo, nudzɔla la; Yakobo, Alfeo vi, kple Tadeo;4 Simon Veviedonula la, kple Yuda Iskariot, ame si va dee asi emegbe.5 Ame wuieve siawoe Yesu dɔ hede se siawo na wo be: “Migayi ɖato dukɔwo fe mɔ dzi o, eye migage ɖe Samariatɔwo fe du aɖeke me o;6 ke boŋ minɔ Israel fe afe me alẽ siwo bu la ko gbɔ yim.7 Ne miele yiyim la, miɖe gbefã gblɔ be: ‘Dzifofiaɖufe la gogo.’8 Mida gbe le dɔnɔwo ŋu, mifɔ ame kukuwo ɖe tsitre, mina kpodɔlélawo ŋu nakɔ, minya gbɔgbɔ vɔ̃wo do goe. Faa miexɔe, faa minae.9 Migadi sika alo klosalo alo akɔbli de miafe gabutuawo me o,10 alo nuɖuɖukotoku na mɔzɔzɔa o, alo awutewui eve, alo afɔkpawo, alo atizɔti o; elabena dɔwɔla dze na efe nuɖuɖu.11 “Du sia du alo kɔfe sia kɔfe si me mieyi la, midi ame si dze le eme la, eye minɔ afi ma va se ɖe esime miadzo.12 Ne miele gegem ɖe afea me la, mido gbe na afea me tɔwo;13 eye ne afea dze la, ŋutifafa si miedi nɛ la nava edzi; gake ne medze o la, miafe ŋutifafa natrɔ ava mia dzi.14 Afi sia afi si ame aɖe mexɔ mi alo ɖo to miafe nyawo le o la, ne miele dzodzom le afe ma alo du ma me la, miʋuʋu ke le miafe afɔwo ŋu ɖe anyi.15 Vavã mele egblɔm na mi be: Anɔ bɔbɔe na Sodom kple Gomora nyigba le Ʋɔnudrɔ̃ŋkeke la dzi wu ale si wòanɔ na du ma.16 “Kpɔ ɖa! Mele mia dɔm abe alẽwo ene ɖe amegãxiwo dome; eya ta midze aye abe dawo ene, gake mianye fɔmaɖilawo abe ahɔnɛwo ene.17 Mikpɔ mia ɖokui dzi nyuie le amewo ŋu; elabena woade mi asi na nutoa me ʋɔnudrɔ̃fewo, eye woafo mi kple atam le wofe fufofewo.18 Ɛ̃, woakplɔ mi ayi nutomefiawo kple dufiawo ŋkume le tanye, ne wòanye ɖaseɖiɖi na woa kple dukɔwo.19 Gake ne wode mi asi la, migatsi dzimaɖi le ale si miafo nui alo nya si miagblɔ ŋuti o; elabena woatsɔ nya si miagblɔ la ana mi le gafofo ma me;20 elabena menye miawo koe le nu fom o, ke boŋ mia Fofo fe gbɔgbɔ lae le nu fom to mia dzi.21 Gawu la, nɔvi ade nɔvi asi be woawu, eye fofo ade via asi, eye ɖeviwo atsi tsitre ɖe dzilawo ŋu ahana woawu wo.22 Eye amewo katã alé fu mi le nye ŋkɔ la ta; ke ame si do dzi va se ɖe nuwuwu la, eyae akpɔ ɖeɖe.23 Ne woti mia yome le du aɖe me la, misi yi bubu me; elabena vavã mele egblɔm na mi be: Miele Israel duawo katã kpe ge ɖo gbeɖe hafi Amegbetɔvi la nava ɖo o.24 “Nusrɔ̃la mewua efe nufiala o, eye kluvi hã mewua efe afetɔ o.25 Esɔ gbɔ na nusrɔ̃la be wòava zu abe efe nufiala ene, eye na kluvi be wòava zu abe efe afetɔ ene. Ne amewo yɔa afetɔ la be Beelzebul la, ɖe womayɔ efe afea me tɔwo ya nenema geɖe wu oa?26 Eya ta migavɔ̃ wo o; elabena wometsyɔ nu naneke dzi, si dzi womaɖe nu le o, eye naneke mele ɣaɣla, si womava nya o.27 Nya siwo gblɔm mele na mi le viviti me la, migblɔe le kekeli me; eye nya si wodo dalĩ gblɔ miese la, minɔ xɔwo tame miaɖe gbefãe.28 Eye migavɔ̃ ame siwo wua ŋutilã, gake womate ŋu awu luʋɔ o la o; ke boŋ mivɔ̃ ame si ate ŋu atsrɔ̃ luʋɔ kple ŋutilã siaa le Gehena.*29 Ðe womedzraa atsutsrɔe eve xɔa gaku ɖeka, si fe home le sue oa? Ke hã, wo dometɔ ɖeka pɛ hã mage adze anyigba le mia Fofo fe manyamanya me o.30 Ke woxlẽ miafe taɖawo katã kura gɔ̃ hã.31 Eya ta migavɔ̃ o: Miexɔ asi sãsãsã wu atsutsrɔe geɖewo.32 “Eya ta ame sia ame si ʋua eme le amewo ŋkume be tɔnyee yenye la, nye hã maʋu eme le Fofonye si le dzifowo la ŋkume be tɔnyee wònye;33 gake ame sia ame si agbe nu le gbɔnye le amewo ŋkume la, nye hã magbe nu le egbɔ le Fofonye si le dzifowo la ŋkume.34 Migasusu be meva ŋutifafa na ge le anyigba dzi o; nyemeva ŋutifafa na ge o, ke yi boŋ.35 Elabena meva be made mama amewo dome: ŋutsu ɖe fofoa ŋu, vinyɔnu ɖe dadaa ŋu, eye srɔ̃nyɔnu ɖe lɔ̃xoa ŋu.36 Ɛ̃, ame fe futɔwo anye ye ŋutɔ femetɔwo.37 Ame si lɔ̃a fofoa alo dadaa wum la, eya medzem o; eye ame si lɔ̃a viaŋutsu alo vianyɔnu wum la, eya medzem o.38 Eye ame sia ame si melɔ̃ xɔ efe fuwɔameti la hedze yonyeme o la, eya medzem o.39 Ame si ɖe efe luʋɔ la abui, eye ame si bu efe luʋɔ le tanye la, eya akpɔe.40 “Ame si xɔa mi la xɔa nye hã, eye ame si xɔam la xɔa ame si dɔm ɖa la hã.41 Ame si xɔa nyagblɔɖila le esi wònye nyagblɔɖila ta la, axɔ nyagblɔɖila fe fetu, eye ame si xɔa ame dzɔdzɔe le esi wònye ame dzɔdzɔe ta la, axɔ ame dzɔdzɔe fe fetu.42 Eye ame sia ame si ana tsi fafɛ kplu ɖeka pɛ ame tsɛ siawo dometɔ ɖeka be wòano, le esi wònye nusrɔ̃la ta la, vavã mele egblɔm na mi be, efe fetu la mele eŋu tsi ge akpɔ o.”
Etenuŋɔŋlɔ
^ Afi si wotɔa dzo gbeɖuɖɔwo ɖo le Yerusalem dua godo.
ewe_Latn ewe_Latn ewe_Latn